शुरू-शुरू च लैटिन प्राचीन रोम ते उसदे गुआंढी लेटियम दे सीमावर्ती लाकें दी भाशा ही पर रोमन ताकता दे प्रसार कन्नै एह्‌दा विस्तार बी विश्व भर दे मुल्कें च होआ ते एह् पच्छमी योरप दी इक प्रमुख भाशा बनी गेई। लैटिन इटली दी मूल भाशा नेईं ऐ, इस लेई एह् बाकी इटैलिक भाशाएं थमां बक्खरी ऐ। इसदी सांझ संस्कृत, ग्रीक आदि गैर इटैलिक भाशांए कन्नै मती ऐ। विकास-क्रम दे अधार पर लैटिन दी बंड त्र’ऊ कालें च कीती जंदी ऐ-प्राचीन, मध्य ते आधुनिक।